CELEX: C2005/229/54
Language: da
Date: 2005-09-17 00:00:00
Title: Sag T-232/05: Sag anlagt den 15. juni 2005 af Trévor Hutchings mod Kommissionen for De Europæiske Fællesskaber

17.9.2005   
            
            
               DA
            
            
               Den Europæiske Unions Tidende
            
            
               C 229/24
            
         Sag anlagt den 15. juni 2005 af Trévor Hutchings mod Kommissionen for De Europæiske Fællesskaber
   (Sag T-232/05)
   (2005/C 229/54)
   Processprog: fransk
   Ved De Europæiske Fællesskabers Ret i Første Instans er der den 15. juni 2005 anlagt sag mod Kommissionen for De Europæiske Fællesskaber af Trévor Hutchings, Bruxelles, ved avocats Sébastien Orlandi, Xavier Martin Membiela, Albert Coolen og Etienne Marchal, og med valgt adresse i Luxembourg.
   Sagsøgeren har nedlagt følgende påstande:
   
               1)
            
            
               Annullation af Kommissionens afgørelse om fastsættelse af sagsøgerens indplacering til lønklasse B*4, løntrin 1.
            
         
               2)
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren har anfægtet Kommissionens afgørelse om at ansætte ham i lønklasse B*4 i stedet for i lønklasse B3 (B*7), således som anført i Kommissionens første ansættelsestilbud. Sagsøgeren har anført, at princippet om, at aftaler skal overholdes, er tilsidesat, idet Kommissionen ensidigt har ændret et væsentligt element i hans ansættelseskontrakt.
   Sagsøgeren har ligeledes anført, at der er sket tilsidesættelse af principperne om ligebehandling, om forbud mod forskelsbehandling og om beskyttelse af den berettigede forventning, samt at stillingsopslaget er tilsidesat.